Fran Mérida

Francisco ”Fran” Mérida Pérez (s. 4. maaliskuuta 1990 Barcelona) on espanjalainen jalkapalloilija, joka edustaa Brasilian pääsarjassa pelaavaa Atlético Paranaensea. Méridan pelipaikka on keskikentällä, joko keskellä tai vasemmalla laidalla. Hänen suurimpia vahvuuksiaan ovat teknisyys ja luovuus.

 Ura 

Mérida liittyi Barcelonan junioreihin kahdeksanvuotiaana, mutta päätti kesällä 2006 siirtyä maanmiehensä ja toisen Barcelona-kasvatin Cesc Fàbregasin jalanjäljissä Arsenaliin.Mérida to make Spain proud Uefa. Viitattu 2.1.2008. Hän teki Arsenalin kanssa ammattilaissopimuksen maaliskuussa 2007.Fran Merida signs professional terms Arsenal FC. Viitattu 2.1.2007. Siirrosta aiheutui suurehko kohu, sillä Barcelona, joka ei saanut pelaajasta siirtokorvausta, katsoi että seuran oikeuksia kasvattajana oli loukattu ja aloitti oikeusjutun Méridaa ja Arsenalia vastaan. Arsenal määrättiin lopulta lokakuussa 2007 maksamaan 3,2 miljoonan euroa Barcelonalle. Tapauksella saattaa olla merkittäviä seurauksia englantilaisseuroille, jotka voivat paikallisten lakien mukaan tehdä ammattilaissopimuksen 16 vuotta täyttäneen pelaajan kanssa, kun Espanjassa vastaava ikä on 18.El Arsenal pagará al Barcelona por Fran Mérida Marca. Viitattu 2.1.2007.

Ensiesiintymisensä Arsenalin edustusjoukkueessa Merida teki elokuussa 2006, harjoitusottelussa Boreham Woodia vastaan. Hän teki ottelussa yhden Arsenalin neljästä maalista.Banfield – We have high hopes for Merida Arsenal FC. Viitattu 2.1.2008. Kaudella 2006–2007 Mérida pelasi lähinnä reservi- ja akatemiasarjan otteluita ja oli yhdessä Arsenalin liigacup-ottelussa vaihdossa. Syksyllä 2007 hän pääsi kentälle muutamissa liigacupin otteluissa. Kevätkauden 2008 Mérida pelasi lainalla Espanjan Segunda Divisiónin Real Sociedadissa.Fran Mérida ya ha firmado con la Real Sociedad Real Sociedad. Viitattu 10.1.2008.

Kesäkuussa 2010 Mérida siirtyi Arsenalista kotimaahansa Atlético Madridin joukkueeseen vapaalla siirrolla, kun hänen sopimuksensa Arsenalin kanssa päättyi. Fran Merida will join Atletico Madrid this summer after failing to nail down Arsenal spot Mail Online. Viitattu 24.5.2010. Mérida sai Atléticossa peliaikaa niukasti ja oli lyhyen ajan lainalla portugalilaisessa Bragassa. Atléticosta hän siirtyi sarjaporrasta alempana pelaavaan Alicanten Hérculesiin. Mérida siirtyi nykyiseen seuraansa helmikuussa 2013.Fran Mérida leaves Hércules to begin a Brazilian adventure Inside Spanish Football. Viitattu 16.7.2013.

Mérida oli vuonna 2007 mukana alle 17-vuotiaiden EM-kilpailuissa kultaa ja alle 17-vuotiaiden MM-kilpailuissa hopeaa voittaneessa Espanjan joukkueessa.Bojan strike gives Spain title Uefa. Viitattu 2.1.2008.Nigeria make it three  Fifa. Viitattu 2.1.2008.

 Lähteet 

 Aiheesta muualla 
 Fran Mérida Arsenalin sivustolla 
 Fran Mérida Football Database -sivustolla 
 Fran Mérida BDFutbol-sivustolla 
 Fran Mérida Transfermarkt-sivustolla 

Luokka:Espanjalaiset jalkapalloilijat
Luokka:Katalonialaiset jalkapalloilijat
Luokka:Vuonna 1990 syntyneet
Luokka:Elävät henkilöt